CELEX: 62020TN0751
Language: fi
Date: 2020-12-18 00:00:00
Title: Asia T-751/20: Kanne 18.12.2020 – KL v. EIP

15.2.2021   
            
            
               FI
            
            
               Euroopan unionin virallinen lehti
            
            
               C 53/57
            
         
      Kanne 18.12.2020 – KL v. EIP
      (Asia T-751/20)
      (2021/C 53/74)
      Oikeudenkäyntikieli: ranska
      
         Asianosaiset
      
      
         Kantaja: KL (edustajat: asianajajat L. Levi ja A. Champetier)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että kanne täyttää tutkittavaksi ottamisen edellytykset ja että se on perusteltu
               
            
                  —
               
               
                  kumoaa 18.5.2020 tehdyn Euroopan investointipankin päätöksen, jonka mukaan ajanjaksoille 18.3.–18.4.2020 ja 20.4.–20.5.2020 päivättyjä kantajan lääkärintodistuksia ei voitu pitää hallinnollisten määräysten liitteessä X olevan 3.3 artiklan kannalta arvioituina pätevinä
               
            
                  —
               
               
                  kumoaa tarvittaessa 12.9.2020 tehdyn, kantajan 18.5.2020 tekemään hallinnonsisäiseen valitukseen annetun hylkäävän päätöksen
               
            
                  —
               
               
                  velvoittaa Euroopan investointipankin korvaamaan kantajalle aiheutuneen aineettoman vahingon
               
            
                  —
               
               
                  velvoittaa Euroopan investointipankin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan hallinnollisten määräysten liitteessä X olevaa 3.3. artiklaa on rikottu. Kantaja katsoo muun muassa, ettei tätä artiklaa voida soveltaa siitä syystä, että kyseessä ei ole tilanne, jossa terveydenhoitoyksikkö voisi perustellusti hylätä hänen toimittamansa lääkärintodistukset.
               
            
                  2)
               
               
                  Toinen kanneperuste, jonka mukaan asiassa on loukattu huolenpitovelvollisuutta ja suhteellisuusperiaatetta ja jonka mukaan kyseessä on lisäksi väärinkäytös. Kantaja esittää tässä yhteydessä, että vastaajan asenne on vain vaikeuttanut hänen jo entuudestaan heikkoa terveydentilaansa, sillä riitautetut päätökset, joilla ajanjaksoille 18.3.–18.4. ja 20.4.–20.5.2020 päivätyt lääkärintodistukset hylättiin ja joilla häntä uhattiin kurinpitotoimenpiteillä, johtivat hänen yleisen ahdistuneisuutensa pahenemiseen.